Document ID: 32008D0496

KOMMISSIONENS AFGØRELSE
af 1. juli 2008
om udnævnelse af medlemmer af Udvalget for Lægemidler til Sjældne Sygdomme
(EØS-relevant tekst)
(2008/496/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets forordning (EF) nr. 141/2000 af 16. december 1999 om lægemidler til sjældne sygdomme (1), særlig artikel 4, stk. 3,
under henvisning til Det Europæiske Lægemiddelagenturs indstilling af 19. december 2007, og
ud fra følgende betragtninger:
(1)
Ved afgørelse 2006/286/EF af 12. april 2006 (2) og efter indstilling fra Det Europæiske Lægemiddelagentur udnævnte Kommissionen tre medlemmer af Udvalget for Lægemidler til Sjældne Sygdomme, i det følgende benævnt »udvalget«, for en periode på tre år med virkning fra den 16. april 2006.
(2)
To af disse medlemmers mandatperiode udløb henholdsvis i december 2006 (Gianmartino Benzi) og august 2007 (Julia Dunne). Det er derfor nødvendigt at udnævne to nye medlemmer af udvalget.
(3)
Det Europæiske Lægemiddelagentur har indstillet to personer til udnævnelse.
(4)
Medlemmerne af udvalget skal udnævnes for en periode på tre år med virkning fra den 2. juli 2008 -
TRUFFET FØLGENDE AFGØRELSE:
Eneste artikel
Efter indstilling fra Det Europæiske Lægemiddelagentur udnævnes følgende personer til medlemmer af udvalget for en periode på tre år med virkning fra den 2. juli 2008:
János BORVENDÉG
Bruno SEPODES
Udfærdiget i Bruxelles, den 1. juli 2008.

Labels: 0
9
15